Ericu950/Stoicheia-meter-silver huggingface dataset:
ὑμεῖς δ ἐνθυμεῖσθε πρῶτον μὲν εἰ δίκαιόν ἐστιν ὑπὲρ τηλικούτων ἐγκλημάτων οὕτως ἀνόμους καὶ δεινὰς ποιεῖσθαι τὰς τιμωρίας , ἔπειτ εἰ προσήκειν ὑμῖν δοκεῖ μὴ πεισθεῖσαν τὴν Πλαταιέων πόλιν , ἀλλὰ βιασθεῖσαν Θηβαίοις συντελεῖν .
ἐγὼ μὲν γὰρ οὐδένας ἡγοῦμαι τολμηροτέρους εἶναι τούτων , οἵτινες τὰς μὲν ἰδίας ἡμῶν ἑκάστων πόλεις ἀφανίζουσι , τῆς δὲ σφετέρας αὐτῶν πολιτείας οὐδὲν δεομένους κοινωνεῖν ἀναγκάζουσιν .
πρὸς δὲ τούτοις οὐ δ ὁμολογούμενα φαίνονται διαπραττόμενοι πρός τε τοὺς ἄλλους καὶ πρὸς ἡμᾶς .
ἐχρῆν γὰρ αὐτούς , ἐπειδὴ πείθειν ἡμῶν τὴν πόλιν οὐχ οἷοί τ ἦσαν , ὥσπερ τοὺς Θεσπιέας καὶ τοὺς Ταναγραίους , συντελεῖν μόνον εἰς τὰς Θήβας ἀναγκάζειν 0 ·
οὐδὲν γὰρ ἂν τῶν ἀνηκέστων κακῶν ἦμεν πεπονθότες .
νῦν δὲ φανεροὶ γεγόνασιν οὐ τοῦτο διαπράξασθαι βουληθέντες , ἀλλὰ τῆς χώρας ἡμῶν ἐπιθυμήσαντες .
θαυμάζω δὲ πρὸς τί τῶν γεγενημένων ἀναφέροντες καὶ πῶς ποτε τὸ δίκαιον κρίνοντες ταῦτα φήσουσι προστάττειν ἡμῖν .
εἰ μὲν γὰρ τὰ πάτρια σκοποῦσιν , οὐ τῶν ἄλλων αὐτοῖς ἀρκτέον , ἀλλὰ πολὺ μᾶλλον Ὀρχομενίοις φόρον οἰστέον ·
οὕτω γὰρ εἶχε τὸ παλαιόν ·
εἰ δὲ τὰς συνθήκας ἀξιοῦσιν εἶναι κυρίας , ὅπερ ἐστὶ δίκαιον , πῶς οὐχ ὁμολογήσουσιν ἀδικεῖν καὶ παραβαίνειν αὐτάς ;
ὁμοίως γὰρ τάς τε μικρὰς τῶν πόλεων καὶ τὰς μεγάλας αὐτονόμους εἶναι κελεύουσιν .
οἶμαι δὲ περὶ μὲν τούτων οὐ τολμήσειν αὐτοὺς ἀναισχυντεῖν , ἐπ ἐκεῖνον δὲ τρέψεσθαι τὸν λόγον , ὡς μετὰ Λακεδαιμονίων ἐπολεμοῦμεν , καὶ πάσῃ τῇ συμμαχίᾳ διαφθείραντες ἡμᾶς τὰ συμφέροντα πεποιήκασιν .
ἐγὼ δ ἡγοῦμαι μὲν χρῆναι μηδεμίαν μή τ αἰτίαν μή τε κατηγορίαν μεῖζον δύνασθαι τῶν ὅρκων καὶ τῶν συνθηκῶν ·
οὐ μὴν ἀλλ εἰ δεῖ τινὰς κακῶς παθεῖν διὰ τὴν Λακεδαιμονίων συμμαχίαν , οὐκ ἂν Πλαταιεῖς ἐξ ἁπάντων τῶν Ἑλλήνων πρ οὐκρίθησαν δικαίως ·
οὐ γὰρ ἑκόντες , ἀλλ ἀναγκασθέντες αὐτοῖς ἐδουλεύομεν .
τίς γὰρ ἂν πιστεύσειεν εἰς τοῦθ ἡμᾶς ἀνοίας ἐλθεῖν ὥστε περὶ πλείονος ποιήσασθαι τοὺς ἐξανδραποδισαμένους ἡμῶν τὴν πατρίδα μᾶλλον ἢ τοὺς τῆς πόλεως τῆς αὑτῶν μεταδόντας 0 ;
ἀλλὰ γάρ , οἶμαι , χαλεπὸν ἦν νεωτερίζειν αὐτοὺς μὲν μικρὰν πόλιν οἰκοῦντας , ἐκείνων δ οὕτω μεγάλην δύναμιν κεκτημένων , ἔτι δὲ πρὸς τούτοις ἁρμοστοῦ καθεστῶτος καὶ φρουρᾶς ἐνούσης καὶ τηλικούτου στρατεύματος ὄντος Θεσπιᾶσιν , ὑφ ὧν οὐ μόνον ἂν θᾶττον ἢ Θηβαίων διεφθάρημεν , ἀλλὰ καὶ δικαιότερον 0 ·
τούτους μὲν γὰρ εἰρήνης οὔσης οὐ προσῆκε μνησικακεῖν περὶ τῶν τότε γεγενημένων , ἐκεῖνοι δ ἐν τῷ πολέμῳ προδοθέντες εἰκότως ἂν παρ ἡμῶν τὴν μεγίστην δίκην ἐλάμβανον .
ἡγοῦμαι δ ὑμᾶς οὐκ ἀγνοεῖν ὅτι πολλοὶ καὶ τῶν ἄλλων Ἑλλήνων τοῖς μὲν σώμασι μετ ἐκείνων ἀκολουθεῖν ἠναγκάζοντο , ταῖς δ εὐνοίαις μεθ ὑμῶν ἦσαν .
οὓς τίνα χρὴ προσδοκᾶν γνώμην ἕξειν , ἢν ἀκούσωσιν ὅτι Θηβαῖοι τὸν δῆμον τὸν Ἀθηναίων πεπείκασιν ὡς οὐδενός ἐστι φειστέον τῶν ὑπὸ Λακεδαιμονίοις γενομένων ;
ὁ γὰρ τούτων λόγος οὐδὲν ἄλλ ἢ τοῦτο φανήσεται δυνάμενος ·
οὐ γὰρ ἰδίαν κατηγορίαν ποιούμενοι κατὰ τῆς πόλεως τῆς ἡμετέρας ἀπολωλέκασιν αὐτήν , ἀλλ ἣν ὁμοίως καὶ κατ ἐκείνων ἕξουσιν εἰπεῖν .
ὑπὲρ ὧν βουλεύεσθαι χρὴ καὶ σκοπεῖν , ὅπως μὴ τοὺς πρότερον μισοῦντας τὴν ἀρχὴν τὴν Λακεδαιμονίων ἡ τούτων ὕβρις διαλλάξει καὶ ποιήσει τὴν ἐκείνων συμμαχίαν αὑτῶν νομίζειν εἶναι σωτηρίαν .
ἐνθυμεῖσθε δ ὅτι τὸν πόλεμον ἀνείλεσθε τὸν ὑπογυιότατον οὐχ ὑπὲρ τῆς ὑμετέρας οὐ δ ὑπὲρ τῆς τῶν συμμάχων ἐλευθερίας , ἅπασι γὰρ ὑπῆρχεν ὑμῖν , ἀλλ ὑπὲρ τῶν παρὰ τοὺς ὅρκους καὶ τὰς συνθήκας τῆς αὐτονομίας ἀποστερουμένων .
ὃ δὴ καὶ πάντων σχετλιώτατον , εἰ τὰς πόλεις ἃς οὐκ ᾤεσθε δεῖν Λακεδαιμονίοις δουλεύειν , ταύτας περιόψεσθε νῦν ὑπὸ Θηβαίων ἀπολλυμένας 0 ·
οἳ τοσούτου δέουσι μιμεῖσθαι τὴν πραότητα τὴν ὑμετέραν , ὥσθ ὃ δοκεῖ πάντων δεινότατον εἶναι , δοριαλώτους γενέσθαι , τοῦτο κρεῖττον ἦν ἡμῖν παθεῖν ὑπὸ ταύτης τῆς πόλεως ἢ τούτων τυχεῖν ὁμόρους ὄντας 0 .
οἱ μὲν γὰρ ὑφ ὑμῶν κατὰ κράτος ἁλόντες εὐθὺς μὲν ἁρμοστοῦ καὶ δουλείας ἀπηλλάγησαν , νῦν δὲ τοῦ συνεδρίου καὶ τῆς ἐλευθερίας μετέχουσιν ·
οἱ δὲ τούτων πλησίον οἰκοῦντες οἱ μὲν οὐδὲν ἧττον τῶν ἀργυρωνήτων δουλεύουσι , τοὺς δ οὐ πρότερον παύσονται πρὶν ἂν οὕτως ὥσπερ ἡμᾶς διαθῶσιν .
καὶ Λακεδαιμονίων μὲν κατηγοροῦσιν , ὅτι τὴν Καδμείαν κατέλαβον καὶ φρουρὰς εἰς τὰς πόλεις καθίστασαν , αὐτοὶ δ οὐ φύλακας εἰσπέμποντες , ἀλλὰ τῶν μὲν τὰ τείχη κατασκάπτοντες , τοὺς δ ἄρδην ἀπολλύοντες οὐδὲν οἴονται δεινὸν ποιεῖν , ἀλλ εἰς τοῦτ ἀναισχυντίας ἐληλύθασιν , ὥστε τῆς μὲν αὑτῶν σωτηρίας τοὺς συμμάχους ἅπαντας ἀξιοῦσιν ἐπιμελεῖσθαι , τῆς δὲ τῶν ἄλλων δουλείας αὑτοὺς κυρίους καθιστᾶσιν .
καίτοι τίς οὐκ ἂν μισήσειε τὴν τούτων πλεονεξίαν , οἳ τῶν μὲν ἀσθενεστέρων ἄρχειν ζητοῦσι , τοῖς δὲ κρείττοσιν ἴσον ἔχειν οἴονται δεῖν , καὶ τῇ μὲν ὑμετέρᾳ πόλει τῆς γῆς τῆς ὑπ Ὠρωπίων δεδομένης φθονοῦσιν , αὐτοὶ δὲ βία τὴν ἀλλοτρίαν χώραν κατανέμονται ;
καὶ πρὸς τοῖς ἄλλοις κακοῖς λέγουσιν ὡς ὑπὲρ τοῦ κοινοῦ τῶν συμμάχων ταῦτ ἔπραξαν .
καίτοι χρῆν αὐτούς , ὄντος ἐνθάδε συνεδρίου καὶ τῆς ὑμετέρας πόλεως ἄμεινον βουλεύεσθαι δυναμένης ἢ τῆς Θηβαίων , οὐχ ὑπὲρ τῶν πεπραγμένων ἥκειν ἀπολογησομένους , ἀλλὰ πρὶν ποιῆσαί τι τούτων ἐλθεῖν ὡς ὑμᾶς βουλευσομένους 0 .
νῦν δὲ τὰς μὲν οὐσίας τὰς ἡμετέρας ἰδίᾳ διηρπάκασι , τῆς δὲ διαβολῆς ἅπασι τοῖς συμμάχοις ἥκουσι μεταδώσοντες .
ἣν ὑμεῖς , ἢν σωφρονῆτε , φυλάξεσθε ·
πολὺ γὰρ κάλλιον τούτους ἀναγκάσαι μιμήσασθαι τὴν ὁσιότητα τὴν ὑμετέραν ἢ τῆς τούτων παρανομίας αὐτοὺς πεισθῆναι μετασχεῖν , οἳ μηδὲν τῶν αὐτῶν τοῖς ἄλλοις γιγνώσκουσιν 0 1 .
οἶμαι γὰρ ἅπασι φανερὸν εἶναι διότι προσήκει τοὺς εὖ φρονοῦντας ἐν μὲν τῷ πολέμῳ σκοπεῖν ὅπως ἐκ παντὸς τρόπου πλέον ἕξουσι τῶν ἐχθρῶν , ἐπειδὰν δ εἰρήνη γένηται , μηδὲν περὶ πλείονος ποιεῖσθαι τῶν ὅρκων καὶ τῶν συνθηκῶν .
οὗτοι δὲ τότε μὲν ἐν ἁπάσαις ταῖς πρεσβείαις ὑπὲρ τῆς ἐλευθερίας καὶ τῆς αὐτονομίας ἐποιοῦντο τοὺς λόγους ·
ἐπειδὴ δὲ νομίζουσιν αὑτοῖς ἄδειαν γεγενῆσθαι , πάντων τῶν ἄλλων ἀμελήσαντες ὑπὲρ τῶν ἰδίων κερδῶν καὶ τῆς αὑτῶν βίας λέγειν τολμῶσι , καὶ φασὶ τὸ Θηβαίους ἔχειν τὴν ἡμετέραν , τοῦτο συμφέρον εἶναι τοῖς συμμάχοις , κακῶς εἰδότες ὡς οὐ δ αὐτοῖς τοῖς παρὰ τὸ δίκαιον πλεονεκτοῦσιν οὐ δὲ πώποτε συνήνεγκεν , ἀλλὰ πολλοὶ δὴ τῆς ἀλλοτρίας ἀδίκως ἐπιθυμήσαντες περὶ τῆς αὑτῶν δικαίως εἰς τοὺς μεγίστους κινδύνους κατέστησαν .
ἀλλὰ μὴν οὐ δ ἐκεῖνό γ ἕξουσι λέγειν , ὡς αὐτοὶ μέν , μεθ ὧν ἂν γένωνται , πιστοὶ διατελοῦσιν ὄντες , ἡμᾶς δ ἄξιον φοβεῖσθαι , μὴ κομισάμενοι τὴν χώραν πρὸς Λακεδαιμονίους ἀποστῶμεν 0 ·
εὑρήσετε γὰρ ἡμᾶς μὲν δὶς ἐκπεπολιορκημένους ὑπὲρ τῆς φιλίας τῆς ὑμετέρας , τούτους δὲ πολλάκις εἰς ταύτην τὴν πόλιν ἐξημαρτηκότας .
καὶ τὰς μὲν παλαιὰς προδοσίας πολὺ ἂν ἔργον εἴη λέγειν ·
γενομένου δὲ τοῦ Κορινθιακοῦ πολέμου διὰ τὴν ὕβριν τὴν τούτων , καὶ Λακεδαιμονίων μὲν ἐπ αὐτοὺς στρατευσάντων , δι ὑμᾶς δὲ σωθέντες οὐχ ὅπως τούτων χάριν ἀπέδοσαν , ἀλλ ἐπειδὴ διελέλυσθε τὸν πόλεμον , ἀπολιπόντες ὑμᾶς εἰς τὴν Λακεδαιμονίων συμμαχίαν εἰσῆλθον .
καὶ Χῖοι μὲν καὶ Μυτιληναῖοι καὶ Βυζάντιοι συμπαρέμειναν , οὗτοι δὲ τηλικαύτην πόλιν οἰκοῦντες οὐ δὲ κοινοὺς σφᾶς αὐτοὺς παρασχεῖν ἐτόλμησαν , ἀλλ εἰς τοῦτ ἀνανδρίας καὶ πονηρίας ἦλθον , ὥστ ὤμοσαν ἦ μὴν ἀκολουθήσειν μετ ἐκείνων ἐφ ὑμᾶς τοὺς διασώσαντας τὴν πόλιν αὐτῶν ·
ὑπὲρ ὧν δόντες τοῖς θεοῖς δίκην καὶ τῆς Καδμείας καταληφθείσης ἠναγκάσθησαν ἐνθάδε καταφυγεῖν .
ὅθεν καὶ μάλιστ ἐπεδείξαντο τὴν αὑτῶν ἀπιστίαν ·
σωθέντες γὰρ πάλιν διὰ τῆς ὑμετέρας δυνάμεως καὶ κατελθόντες εἰς τὴν αὑτῶν οὐδένα χρόνον ἐνέμειναν , ἀλλ εὐθὺς εἰς Λακεδαίμονα πρέσβεις ἀπέστελλον , ἕτοιμοι δουλεύειν ὄντες καὶ μηδὲν κινεῖν τῶν πρότερον πρὸς αὐτοὺς ὡμολογημένων .
εἰ γὰρ μὴ προσέταττον ἐκεῖνοι τούς τε φεύγοντας καταδέχεσθαι καὶ τοὺς αὐτόχειρας ἐξείργειν , οὐδὲν ἂν ἐκώλυεν αὐτοὺς μετὰ τῶν ἠδικηκότων ἐφ ὑμᾶς τοὺς εὐεργέτας στρατεύεσθαι .
καὶ τοιοῦτοι μὲν νεωστὶ περὶ τὴν πόλιν τήνδε γεγενημένοι , τὸ δὲ παλαιὸν ἁπάσης τῆς Ἑλλάδος προδόται καταστάντες , αὐτοὶ μὲν ὑπὲρ οὕτως ἑκουσίων σίων καὶ μεγάλων ἀδικημάτων συγγνώμης τυχεῖν ἠξιώθησαν , ἡμῖν δ ὑπὲρ ὧν ἠναγκάσθημεν , οὐδεμίαν ἔχειν οἴονται δεῖν , ἀλλὰ τολμῶσιν ὄντες Θηβαῖοι λακωνισμὸν ἑτέροις ὀνειδίζειν , οὓς πάντες ἴσμεν πλεῖστον χρόνον Λακεδαιμονίοις δεδουλευκότας καὶ προθυμότερον ὑπὲρ τῆς ἐκείνων ἀρχῆς ἢ τῆς αὑτῶν σωτηρίας πεπολεμηκότας .
ποίας γὰρ εἰσβολῆς ἀπελείφθησαν τῶν εἰς ταύτην τὴν χώραν γεγενημένων ;
ἢ τίνων οὐκ ἐχθίους ὑμῖν καὶ δυσμενέστεροι διετέλεσαν ὄντες ;
οὐκ ἐν τῷ Λεκελεικῷ πολέμῳ πλειόνων αἴτιοι κακῶν ἐγένοντο τῶν ἄλλων τῶν συνεισβαλόντων ;
οὐ δυστυχησάντων ὑμῶν μόνοι τῶν συμμάχων ἔθεντο τὴν ψῆφον , ὡς χρὴ τήν τε πόλιν ἐξανδραποδίσασθαι καὶ τὴν χώραν ἀνεῖναι μηλόβοτον ὥσπερ τὸ Κρισαῖον πεδίον 0 ;
ὥστ εἰ Λακεδαιμόνιοι τὴν αὐτὴν γνώμην ἔσχον Θηβαίοις , οὐδὲν ἂν ἐκώλυε τοὺς ἅπασι τοῖς Ἕλλησιν αἰτίους τῆς σωτηρίας γενομένους αὐτοὺς ὑπὸ τῶν Ἑλλήνων ἐξανδραποδισθῆναι καὶ ταῖς μεγίσταις συμφοραῖς περιπεσεῖν .
καίτοι τίνα τηλικαύτην εὐεργεσίαν ἔχοιεν ἂν εἰπεῖν , ἥτις ἱκανὴ γενήσεται διαλῦσαι τὴν ἔχθραν τὴν ἐκ τούτων δικαίως ἂν ὑπάρχουσαν πρὸς αὐτούς ;
τούτοις μὲν οὖν οὐδεὶς λόγος ὑπολείπεται τηλικαῦτα τὸ μέγεθος ἐξημαρτηκόσι , τοῖς δὲ συναγορεύειν βουλομένοις ἐκεῖνος μόνος , ὡς νῦν μὲν ἡ Βοιωτία προπολεμεῖ τῆς ὑμετέρας χώρας , ἢν δὲ διαλύσησθε τὴν πρὸς τούτους φιλίαν , ἀσύμφορα τοῖς συμμάχοις διαπράξεσθε 0 ·
μεγάλην γὰρ ἔσεσθαι τὴν ῥοπήν , εἰ μετὰ Λακεδαιμονίων ἡ τούτων γενήσεται πόλις 0 .
ἐγὼ δ οὔ τε τοῖς συμμάχοις ἡγοῦμαι λυσιτελεῖν τοὺς ἀσθενεστέρους τοῖς κρείττοσι δουλεύειν , καὶ γὰρ τὸν παρελθόντα χρόνον ὑπὲρ τούτων ἐπολεμήσαμεν , οὔ τε Θηβαίους εἰς τοῦτο μανίας ἥξειν ὥστ ἀποστάντας τῆς συμμαχίας Λακεδαιμονίοις ἐνδώσειν τὴν πόλιν , οὐχ ὡς πιστεύων τοῖς τούτων ἤθεσιν , ἀλλ οἶδ ὅτι γιγνώσκουσιν ὡς δυοῖν θάτερον ἀναγκαῖόν ἐστιν αὐτοῖς , ἢ μένοντας ἀποθνῄσκειν καὶ πάσχειν οἷά περ ἐποίησαν , ἢ φεύγοντας ἀπορεῖν καὶ τῶν ἐλπίδων ἁπασῶν ἐστερῆσθαι .
πότερα γὰρ τὰ πρὸς τοὺς πολίτας αὐτοῖς ἔχει καλῶς , ὧν τοὺς μὲν ἀποκτείναντες , τοὺς δ ἐκ τῆς πόλεως ἐκβαλόντες διηρπάκασι τὰς οὐσίας , ἢ τὰ πρὸς τοὺς ἄλλους Βοιωτούς , ὧν οὐκ ἄρχειν μόνον ἀδίκως ἐπιχειροῦσιν , ἀλλὰ τῶν μὲν τὰ τείχη κατεσκάφασι , τῶν δὲ καὶ τὴν χώραν ἀπεστερήκασιν 0 ;
ἀλλὰ μὴν οὐ δ ἐπὶ τὴν ὑμετέραν πόλιν οἷόν τ αὐτοῖς ἐπανελθεῖν ἐστίν , ἣν οὕτω συνεχῶς φανήσονται προδιδόντες .
ὥστ οὐκ ἔστιν ὅπως βουλήσονται πρὸς ὑμᾶς ὑπὲρ τῆς ἀλλοτρίας διενεχθέντες τὴν αὑτῶν πόλιν οὕτως εἰκῇ καὶ προδήλως ἀποβαλεῖν , ἀλλὰ πολὺ κοσμιώτερον διακείσονται πρὸς ἁπάσας τὰς πράξεις , καὶ τοσούτῳ πλείω ποιήσονται θεραπείαν ὑμῶν , ὅσῳ περ ἂν μᾶλλον περὶ σφῶν αὐτῶν δεδίωσιν .
ἐπεδείξαντο δ ὑμῖν ὡς χρὴ τῇ φύσει χρῆσθαι τῇ τούτων ἐξ ὧν ἔπραξαν περὶ Ὠρωπόν ·
ὅτε μὲν γὰρ ἐξουσίαν ἤλπισαν αὑτοῖς ἔσεσθαι ποιεῖν , ὅ τι ἂν βουληθῶσιν , οὐχ ὡς συμμάχοις ὑμῖν προσηνέχθησαν , ἀλλ ἅπερ ἂν εἰς τοὺς πολεμιωτάτους ἐξαμαρτεῖν ἐτόλμησαν ·
ἐπειδὴ δ ἐκσπόνδους αὐτοὺς ἀντὶ τούτων ἐψηφίσασθε ποιῆσαι , παυσάμενοι τῶν φρονημάτων ἦλθον ὡς ὑμᾶς ταπεινότερον διατεθέντες ἢ νῦν ἡμεῖς τυγχάνομεν ἔχοντες .
ὥστ ἤν τινες ὑμᾶς ἐκφοβῶσι τῶν ῥητόρων ὡς κίνδυνός ἐστι , μὴ μεταβάλωνται καὶ γένωνται μετὰ τῶν πολεμίων , οὐ χρὴ πιστεύειν ·
τοιαῦται γὰρ αὐτοὺς ἀνάγκαι κατειλήφασιν , ὥστε πολὺ ἂν θᾶττον τὴν ὑμετέραν ἀρχὴν ἢ τὴν Λακεδαιμονίων συμμαχίαν ὑπομείναιεν 0 .
εἰ δ οὖν καὶ τ ἀναντία μέλλοιεν ἅπαντα πράξειν , οὐ δ οὕτως ἡγοῦμαι προσήκειν ὑμῖν τῆς Θηβαίων πόλεως πλείω ποιήσασθαι λόγον ἢ τῶν ὅρκων καὶ τῶν συνθηκῶν , ἐνθυμουμένους πρῶτον μὲν ὡς οὐ τοὺς κινδύνους , ἀλλὰ τὰς ἀδοξίας καὶ τὰς αἰσχύνας φοβεῖσθαι πάτριον ὑμῖν ἐστιν , ἔπειθ ὅτι συμβαίνει κρατεῖν ἐν τοῖς πολέμοις οὐ τοὺς βίᾳ τὰς πόλεις καταστρεφομένους , ἀλλὰ τοὺς ὁσιώτερον καὶ πραότερον τὴν Ἑλλάδα διοικοῦντας 0 .
καὶ ταῦτ ἐπὶ πλειόνων μὲν ἄν τις παραδειγμάτων ἔχοι διελθεῖν ·
τὰ δ οὖν ἐφ ἡμῶν γενόμενα τίς οὐκ οἶδεν , ὅτι καὶ Λακεδαιμόνιοι τὴν δύναμιν τὴν ὑμετέραν ἀνυπόστατον δοκοῦσαν εἶναι κατέλυσαν , μικρὰς μὲν ἀφορμὰς εἰς τὸν πόλεμον τὸν κατὰ θάλατταν τὸ πρῶτον ἔχοντες , διὰ δὲ τὴν δόξαν ταύτην προσαγόμενοι τοὺς Ἕλληνας , καὶ πάλιν ὑμεῖς τὴν ἀρχὴν ἀφείλεσθε τὴν ἐκείνων , ἐξ ἀτειχίστου μὲν τῆς πόλεως ὁρμηθέντες καὶ κακῶς πραττούσης , τὸ δὲ δίκαιον ἔχοντες σύμμαχον ;
καὶ τούτων ὡς οὐ βασιλεὺς αἴτιος ἦν ὁ τελευταῖος χρόνος σαφῶς ἐπέδειξεν ·
ἔξω γὰρ αὐτοῦ τῶν πραγμάτων γεγενημένου , καὶ τῶν μὲν ὑμετέρων ἀνελπίστως ἐχόντων , Λακεδαιμονίοις δὲ σχεδὸν ἁπασῶν τῶν πόλεων δουλευουσῶν , ὅμως αὐτῶν τοσοῦτον περιεγένεσθε πολεμοῦντες ὥστ ἐκείνους ἀγαπητῶς ἰδεῖν τὴν εἰρήνην γενομένην .
μηδεὶς οὖν ὑμῶν ὀρρωδείτω μετὰ τοῦ δικαίου ποιούμενος τοὺς κινδύνους , μη δ οἰέσθω συμμάχων ἀπορήσειν , ἂν τοῖς ἀδικουμένοις ἐθέλητε βοηθεῖν ἀλλὰ μὴ Θηβαίοις μόνοις ·
οἷς νῦν τ ἀναντία ψηφισάμενοι πολλοὺς ἐπιθυμεῖν ποιήσετε τῆς ὑμετέρας φιλίας .
ἢν γὰρ ἐνδείξησθ ὡς ὁμοίως ἅπασιν ὑπὲρ τῶν συνθηκῶν παρεσκεύασθε πολεμεῖν , τίνες εἰς τοῦτ ἀνοίας ἥξουσιν ὥστε βούλεσθαι μετὰ τῶν καταδουλουμένων εἶναι μᾶλλον ἢ μεθ ὑμῶν τῶν ὑπὲρ τῆς αὑτῶν ἐλευθερίας ἀγωνιζομένων 0 ;
εἰ δὲ μή , τί λέγοντες , ἢν πάλιν γένηται πόλεμος , ἀξιώσετε προσάγεσθαι τοὺς Ἕλληνας , εἰ τὴν αὐτονομίαν προτείνοντες ἐκδώσετε πορθεῖν Θηβαίοις ἥντιν ἂν βούλωνται τῶν πόλεων 0 ;
πῶς δ οὐ τ ἀναντία φανήσεσθε πράττοντες ὑμῖν αὐτοῖς , εἰ Θηβαίους μὲν μὴ διακωλύσετε παραβαίνοντας τοὺς ὅρκους καὶ τὰς συνθήκας , πρὸς δὲ Λακεδαιμονίους ὑπὲρ τῶν αὐτῶν τούτων προσποιήσεσθε πολεμεῖν ;
καὶ τῶν μὲν κτημάτων τῶν ὑμετέρων αὐτῶν ἀπέστητε , βουλόμενοι τὴν συμμαχίαν ὡς μεγίστην ποιῆσαι , τούτους δὲ τὴν ἀλλοτρίαν ἔχειν ἐάσετε καὶ τοιαῦτα ποιεῖν ἐξ ὧν ἅπαντες χείρους εἶναι νομιοῦσιν ὑμᾶς ;
ὃ δὲ πάντων δεινότατον , εἰ τοῖς μὲν συνεχῶς μετὰ Λακεδαιμονίων γεγενημένοις δεδογμένον ὑμῖν ἐστὶ βοηθεῖν , ἤν τι παράσπονδον αὐτοῖς ἐκεῖνοι προστάττωσιν , ἡμᾶς δ οἳ τὸν μὲν πλεῖστον χρόνον μεθ ὑμῶν ὄντες διατετελέκαμεν , τὸν δὲ τελευταῖον μόνον πόλεμον ὑπὸ Λακεδαιμονίοις ἠναγκάσθημεν γενέσθαι , διὰ ταύτην τὴν πρόφασιν ἀθλιώτατα πάντων ἀνθρώπων περιόψεσθε διακειμένους 0 .
τίνας γὰρ ἂν ἡμῶν εὕροι τις δυστυχεστέρους , οἵτινες καὶ πόλεως καὶ χώρας καὶ χρημάτων ἐν μιᾷ στερηθέντες ἡμέρᾳ , πάντων τῶν ἀναγκαίων ὁμοίως ἐνδεεῖς ὄντες ἀλῆται καὶ πτωχοὶ καθέσταμεν , ἀποροῦντες ὅποι τραπώμεθα , καὶ πάσας τὰς οἰκήσεις δυσχεραίνοντες ·
ἤν τε γὰρ δυστυχοῦντας καταλάβωμεν , ἀλγοῦμεν ἀναγκαζόμενοι πρὸς τοῖς οἰκείοις κακοῖς καὶ τῶν ἀλλοτρίων κοινωνεῖν ·
ἤν θ ὡς εὖ πράττοντας ἔλθωμεν , ἔτι χαλεπώτερον ἔχομεν , οὐ ταῖς ἐκείνων φθονοῦντες εὐπορίαις , ἀλλὰ μᾶλλον ἐν τοῖς τῶν πέλας ἀγαθοῖς τὰς ἡμετέρας αὐτῶν συμφορὰς καθορῶντες , ἐφ αἷς ἡμεῖς οὐδεμίαν ἡμέραν ἀδακρυτὶ διάγομεν ἀλλὰ πενθοῦντες τὴν πατρίδα καὶ θρηνοῦντες τὴν μεταβολὴν τὴν γεγενημένην ἅπαντα τὸν χρόνον διατελοῦμεν .
τίνα γὰρ ἡμᾶς οἴεσθε γνώμην ἔχειν ὁρῶντας καὶ τοὺς γονέας αὑτῶν ἀναξίως γηροτροφουμένους καὶ τοὺς παῖδας οὐκ ἐπὶ ταῖς ἐλπίσιν αἷς ἐποιησάμεθα παιδευομένους , ἀλλὰ πολλοὺς μὲν μικρῶν ἕνεκα συμβολαίων δουλεύοντας , ἄλλους δ ἐπὶ θητείαν ἰόντας , τοὺς δ ὅπως ἕκαστοι δύνανται τὰ καθ ἡμέραν ποριζομένους , ἀπρεπῶς καὶ τοῖς τῶν προγόνων ἔργοις καὶ ταῖς αὑτῶν ἡλικίαις καὶ τοῖς φρονήμασι τοῖς ἡμετέροις 0 ;
ὃ δὲ πάντων ἄλγιστον , ὅταν τις ἴδῃ χωριζομένους ἀπ ἀλλήλων μὴ μόνον πολίτας ἀπὸ πολιτῶν ἀλλὰ καὶ γυναῖκας ἀπ ἀνδρῶν καὶ θυγατέρας ἀπὸ μητέρων καὶ πᾶσαν τὴν συγγένειαν διαλυομένην , ὃ πολλοῖς τῶν ἡμετέρων πολιτῶν διὰ τὴν ἀπορίαν συμβέβηκεν 0 ·
ὁ γὰρ κοινὸς βίος ἀπολωλὼς ἰδίας τὰς ἐλπίδας ἕκαστον ἡμῶν ἔχειν πεποίηκεν .
οἶμαι δ ὑμᾶς οὐ δὲ τὰς ἄλλας αἰσχύνας ἀγνοεῖν τὰς διὰ πενίαν καὶ φυγὴν γιγνομένας , ἃς ἡμεῖς τῇ μὲν διανοίᾳ χαλεπώτερον τῶν ἄλλων φέρομεν , τῷ δὲ λόγῳ παραλείπομεν , αἰσχυνόμενοι λίαν ἀκριβῶς τὰς ἡμετέρας αὐτῶν ἀτυχίας ἐξετάζειν .
ὧν αὐτοὺς ὑμᾶς ἀξιοῦμεν ἐνθυμουμένους ἐπιμέλειάν τινα ποιήσασθαι περὶ ἡμῶν .
καὶ γὰρ οὐ δ ἀλλότριοι τυγχάνομεν ὑμῖν ὄντες , ἀλλὰ ταῖς μὲν εὐνοίαις ἅπαντες οἰκεῖοι , τῇ δὲ συγγενείᾳ τὸ πλῆθος ἡμῶν 0 1 ·
διὰ γὰρ τὰς ἐπιγαμίας τὰς δοθείσας ἐκ πολιτίδων ὑμετέρων γεγόναμεν ·
ὥστ οὐχ οἷόν θ ὑμῖν ἀμελῆσαι περὶ ὧν ἐληλύθαμεν δεησόμενοι .
καὶ γὰρ ἂν πάντων εἴη δεινότατον , εἰ πρότερον μὲν ἡμῖν μετέδοτε τῆς πατρίδος τῆς ὑμετέρας αὐτῶν , νῦν δε μη δὲ τὴν ἡμετέραν ἀποδοῦναι δόξειεν ὑμῖν .
ἔπειτ οὐ δ εἰκὸς ἕνα μὲν ἕκαστον ἐλεεῖσθαι τῶν παρὰ τὸ δίκαιον δυστυχούντων , ὅλην δὲ πόλιν οὕτως ἀνόμως διεφθαρμένην μη δὲ κατὰ μικρὸν οἴκτου δυνηθῆναι τυχεῖν , ἄλλως τε καὶ παρ ὑμᾶς καταφυγοῦσαν , οἷς οὐ δὲ τὸ πρότερον αἰσχρῶς οὐ δ ἀκλεῶς ἀπέβη τοὺς ἱκέτας ἐλεήσασιν 0 1 .
ἐλθόντων γὰρ Ἀργείων ὡς τοὺς προγόνους ὑμῶν καὶ δεηθέντων ἀνελέσθαι τοὺς ὑπὸ τῇ Καδμείᾳ τελευτήσαντας , πεισθέντες ὑπ ἐκείνων καὶ Θηβαίους ἀναγκάσαντες βουλεύσασθαι νομιμώτερον οὐ μόνον αὐτοὶ κατ ἐκείνους τοὺς καιροὺς εὐδοκίμησαν , ἀλλὰ καὶ τῇ πόλει δόξαν ἀείμνηστον εἰς ἅπαντα τὸν χρόνον κατέλιπον , ἧς οὐκ ἄξιον προδότας γενέσθαι 0 .
καὶ γὰρ αἰσχρὸν φιλοτιμεῖσθαι μὲν ἐπὶ τοῖς τῶν προγόνων ἔργοις , φαίνεσθαι δ ἐκείνοις τ ἀναντία περὶ τῶν ἱκετῶν πράττοντας 0 .
καίτοι πολὺ περὶ μειζόνων καὶ δικαιοτέρων ἥκομεν ποιησόμενοι τὰς δεήσεις ·
οἱ μὲν γὰρ ἐπὶ τὴν ἀλλοτρίαν στρατεύσαντες ἱκέτευον ὑμᾶς , ἡμεῖς δὲ τὴν ἡμετέραν αὐτῶν ἀπολωλεκότες , κ ἀκεῖνοι μὲν παρεκάλουν ἐπὶ τὴν τῶν νεκρῶν ἀναίρεσιν , ἡμεῖς δ ἐπὶ τὴν τῶν λοιπῶν σωτηρίαν 0 1 .
ἔστι δ οὐκ ἴσον κακὸν οὐ δ ὅμοιον τοὺς τεθνεῶτας ταφῆς εἴργεσθαι καὶ τοὺς ζῶντας πατρίδος ἀποστερεῖσθαι καὶ τῶν ἄλλων ἀγαθῶν ἁπάντων , ἀλλὰ τὸ μὲν δεινότερον τοῖς κωλύουσιν ἢ τοῖς ἀτυχοῦσι , τὸ δὲ μηδεμίαν ἔχοντα καταφυγὴν ἀλλ ἄπολιν γενόμενον καθ ἑκάστην τὴν ἡμέραν κακοπαθεῖν καὶ τοὺς αὑτοῦ περιορᾶν μὴ δυνάμενον ἐπαρκεῖν , τί δεῖ λέγειν ὅσον τὰς ἄλλας συμφορὰς ὑπερβέβληκεν 0 1 2 ;
ὑπὲρ ὧν ἅπαντας ὑμᾶς ἱκετεύομεν ἀποδοῦναι τὴν χώραν ἡμῖν καὶ τὴν πόλιν , τοὺς μὲν πρεσβυτέρους ὑπομιμνῄσκοντες , ὡς οἰκτρὸν τοὺς τηλικούτους ὁρᾶσθαι δυστυχοῦντας καὶ τῶν καθ ἡμέραν ἀποροῦντας , τοὺς δὲ νεωτέρους ἀντιβολοῦντες καὶ δεόμενοι βοηθῆσαι τοῖς ἡλικιώταις καὶ μὴ περιιδεῖν ἔτι πλείω κακὰ τῶν εἰρημένων παθόντας 0 .
ὀφείλετε δὲ μόνοι τῶν Ἑλλήνων τοῦτον τὸν ἔρανον , ἀναστάτοις ἡμῖν γεγενημένοις ἐπαμῦναι .
καὶ γὰρ τοὺς ἡμετέρους προγόνους φασὶν ἐκλιπόντων τῶν ὑμετέρων πατέρων ἐν τῷ Περσικῷ πολέμῳ ταύτην τὴν χώραν μόνους τῶν ἔξω Πελοποννήσου κοινωνοὺς ἐκείνοις τῶν κινδύνων γενομένους συνανασῶσαι τὴν πόλιν αὐτοῖς ·
ὥστε δικαίως ἂν τὴν αὐτὴν εὐεργεσίαν ἀπολάβοιμεν ἥνπερ αὐτοὶ τυγχάνομεν εἰς ὑμᾶς ὑπάρξαντες .
εἰ δ οὖν καὶ μηδὲν ὑμῖν τῶν σωμάτων τῶν ἡμετέρων δέδοκται φροντίζειν , ἀλλὰ τήν γε χώραν οὐ πρὸς ὑμῶν ἐστὶν ἀνέχεσθαι πεπορθημένην , ἐν ᾗ μέγιστα σημεῖα τῆς ἀρετῆς τῆς ὑμετέρας καὶ τῶν ἄλλων τῶν συναγωνισαμένων καταλείπεται ·
τὰ μὲν γὰρ ἄλλα τρόπαια πόλει πρὸς πόλιν γέγονεν , ἐκεῖνα δ ὑπὲρ ἁπάσης τῆς Ἑλλάδος πρὸς ὅλην τὴν ἐκ τῆς Ἀσίας δύναμιν ἕστηκεν .
ἃ Θηβαῖοι μὲν εἰκότως ἀφανίζουσι , τὰ γὰρ μνημεῖα τῶν τότε γενομένων αἰσχύνη τούτοις ἐστίν , ὑμῖν δὲ προσήκει διασῴζειν ·
ἐξ ἐκείνων γὰρ τῶν ἔργων ἡγεμόνες κατέστητε τῶν Ἑλλήνων .
ἄξιον δὲ καὶ τῶν θεῶν καὶ τῶν ἡρώων μνησθῆναι τῶν ἐκεῖνον τὸν τόπον κατεχόντων καὶ μὴ περιορᾶν τὰς τιμὰς αὐτῶν καταλυομένας , οἷς ὑμεῖς καλλιερησάμενοι τοιοῦτον ὑπέστητε κίνδυνον , ὃς καὶ τούτους καὶ τοὺς ἄλλους ἅπαντας Ἕλληνας ἠλευθέρωσεν 0 .
χρὴ δὲ καὶ τῶν προγόνων ποιήσασθαί τινα πρόνοιαν καὶ μὴ παραμελῆσαι μη δὲ τῆς περὶ ἐκείνους εὐσεβείας , οἳ πῶς ἂν διατεθεῖεν , εἴ τις ἄρα τοῖς ἐκεῖ φρόνησίς ἐστι περὶ τῶν ἐνθάδε γιγνομένων , εἰ κυρίων ὑμῶν ὄντων αἴσθοιντο τοὺς μὲν δουλεύειν τοῖς βαρβάροις ἀξιώσαντας δεσπότας τῶν ἄλλων καθισταμένους , ἡμᾶς δὲ τοὺς ὑπὲρ τῆς ἐλευθερίας συναγωνισαμένους μόνους τῶν Ἑλλήνων ἀναστάτους γεγενημένους , καὶ τοὺς μὲν τῶν συγκινδυνευσάντων τάφους μὴ τυγχάνοντας τῶν νομιζομένων σπάνει τῶν ἐποισόντων , Θηβαίους δὲ τοὺς τ ἀναντία παραταξαμένους κρατοῦντας τῆς χώρας ἐκείνης 0 ;
ἐνθυμεῖσθε δ ὅτι Λακεδαιμονίων μεγίστην ἐποιεῖσθε κατηγορίαν , ὅτι Θηβαίοις χαριζόμενοι τοῖς τῶν Ἑλλήνων προδόταις ἡμᾶς τοὺς εὐεργέτας διέφθειραν .
μὴ τοίνυν ἐάσητε ταύτας τὰς βλασφημίας περὶ τὴν ὑμετέραν γενέσθαι πόλιν , μη δὲ τὴν ὕβριν τὴν τούτων ἀντὶ τῆς παρούσης ἕλησθε δόξης .
πολλῶν δ ἐνόντων εἰπεῖν ἐξ ὧν ἄν τις ὑμᾶς ἐπαγάγοι μᾶλλον φροντίσαι τῆς ἡμετέρας σωτηρίας οὐ δύναμαι πάντα περιλαβεῖν , ἀλλ αὐτοὺς χρὴ καὶ τὰ παραλελειμμένα συνιδόντας καὶ μνησθέντας μάλιστα μὲν τῶν ὅρκων καὶ τῶν συνθηκῶν , ἔπειτα δὲ καὶ τῆς ἡμετέρας εὐνοίας καὶ τῆς τούτων ἔχθρας , ψηφίσασθαί τι περὶ ἡμῶν δίκαιον .
οἱ μὲν εἰωθότες , ὦ Νικόκλεις , τοῖς βασιλεῦσιν ὑμῖν ἐσθῆτας ἄγειν ἢ χαλκὸν ἢ χρυσὸν εἰργασμένον ἢ τῶν ἄλλων τι τῶν τοιούτων κτημάτων , ὧν αὐτοὶ μὲν ἐνδεεῖς εἰσιν ὑμεῖς δὲ πλουτεῖτε , λίαν ἔδοξαν εἶναί μοι καταφανεῖς οὐ δόσιν ἀλλ ἐμπορίαν ποιούμενοι , καὶ πολὺ τεχνικώτερον αὐτὰ πωλοῦντες τῶν ὁμολογούντων καπηλεύειν ·
ἡγησάμην δ ἂν γενέσθαι ταύτην καλλίστην δωρεὰν καὶ χρησιμωτάτην καὶ μάλιστα πρέπουσαν ἐμοί τε δοῦναι καὶ σοὶ λαβεῖν , εἰ δυνηθείην ὁρίσαι ποίων ἐπιτηδευμάτων ὀρεγόμενος καὶ τίνων ἀπεχόμενος ἄριστ ἂν καὶ τὴν πόλιν καὶ τὴν βασιλείαν διοικοίης .
τοὺς μὲν γὰρ ἰδιώτας ἐστὶ πολλὰ τὰ παιδεύοντα , μάλιστα μὲν τὸ μὴ τρυφᾶν ἀλλ ἀναγκάζεσθαι περὶ τοῦ βίου καθ ἑκάστην τὴν ἡμέραν βουλεύεσθαι , ἔπειθ οἱ νόμοι καθ οὓς ἕκαστοι πολιτευόμενοι τυγχάνουσιν , ἔτι δ ἡ παρρησία καὶ τὸ φανερῶς ἐξεῖναι τοῖς τε φίλοις ἐπιπλῆξαι καὶ τοῖς ἐχθροῖς ἐπιθέσθαι ταῖς ἀλλήλων ἁμαρτίαις 0 ·
πρὸς δὲ τούτοις καὶ τῶν ποιητῶν τινες τῶν προγεγενημένων ὑποθήκας ὡς χρὴ ζῆν καταλελοίπασιν ·
ὥστ ἐξ ἁπάντων τούτων εἰκὸς αὐτοὺς βελτίους γίγνεσθαι 0 .
τοῖς δὲ τυράννοις οὐδὲν ὑπάρχει τοιοῦτον , ἀλλ οὓς ἔδει παιδεύεσθαι μᾶλλον τῶν ἄλλων , ἐπειδὰν εἰς τὴν ἀρχὴν καταστῶσιν , ἀνουθέτητοι διατελοῦσιν ·
οἱ μὲν γὰρ πλεῖστοι τῶν ἀνθρώπων αὐτοῖς οὐ πλησιάζουσιν , οἱ δὲ συνόντες πρὸς χάριν ὁμιλοῦσι .
καὶ γὰρ τοι κύριοι γιγνόμενοι καὶ χρημάτων πλείστων καὶ πραγμάτων μεγίστων , διὰ τὸ μὴ καλῶς χρῆσθαι ταύταις ταῖς ἀφορμαῖς πεποιήκασιν ὥστε πολλοὺς ἀμφισβητεῖν , πότερόν ἐστιν ἄξιον ἑλέσθαι τὸν βίον τὸν τῶν ἰδιωτευόντων μὲν ἐπιεικῶς δὲ πραττόντων , ἢ τὸν τῶν τυραννευόντων 0 .
ὅταν μὲν γὰρ ἀποβλέψωσιν εἰς τὰς τιμὰς καὶ τοὺς πλούτους καὶ τὰς δυναστείας , ἰσοθέους ἅπαντες νομίζουσι τοὺς ἐν ταῖς μοναρχίαις ὄντας ·
ἐπειδὰν δ ἐνθυμηθῶσι τοὺς φόβους καὶ τοὺς κινδύνους , καὶ διεξιόντες ὁρῶσι τοὺς μὲν ὑφ ὧν ἥκιστα χρῆν διεφθαρμένους , τοὺς δ εἰς τοὺς οἰκειοτάτους ἐξαμαρτεῖν ἠναγκασμένους , τοῖς δ ἀμφότερα ταῦτα συμβεβηκότα , πάλιν ὁπωσοῦν ζῆν ἡγοῦνται λυσιτελεῖν μᾶλλον ἢ μετὰ τοιούτων συμφορῶν ἁπάσης τῆς Ἀσίας βασιλεύειν 0 .
ταύτης δὲ τῆς ἀνωμαλίας καὶ τῆς ταραχῆς αἴτιόν ἐστιν , ὅτι τὴν βασιλείαν ὥσπερ ἱερωσύνην παντὸς ἀνδρὸς εἶναι νομίζουσιν , ὃ τῶν ἀνθρωπίνων πραγμάτων μέγιστόν ἐστι καὶ πλείστης προνοίας δεόμενον 0 .
καθ ἑκάστην μὲν οὖν τὴν πρᾶξιν , ἐξ ὧν ἄν τις μάλιστα δύναιτο κατὰ τρόπον διοικεῖν καὶ τὰ μὲν ἀγαθὰ διαφυλάττειν τὰς δὲ συμφορὰς διαφεύγειν , τῶν ἀεὶ παρόντων ἔργον ἐστὶ συμβουλεύειν ·
καθ ὅλων δὲ τῶν ἐπιτηδευμάτων , ὧν χρὴ στοχάζεσθαι καὶ περὶ ἃ δεῖ διατρίβειν , ἐγὼ πειράσομαι διελθεῖν .
εἰ μὲν οὖν ἔσται τὸ δῶρον ἐξεργασθὲν ἄξιον τῆς ὑποθέσεως , χαλεπὸν ἀπὸ τῆς ἀρχῆς συνιδεῖν 0 ·
πολλὰ γὰρ καὶ τῶν μετὰ μέτρου ποιημάτων καὶ τῶν καταλογάδην συγγραμμάτων ἔτι μὲν ἐν ταῖς διανοίαις ὄντα τῶν συντιθέντων μεγάλας τὰς προσδοκίας παρέσχεν , ἐπιτελεσθέντα δὲ καὶ τοῖς ἄλλοις ἐπιδειχθέντα πολὺ καταδεεστέραν τὴν δόξαν τῆς ἐλπίδος ἔλαβεν .
οὐ μὴν ἀλλὰ τό γ ἐπιχείρημα καλῶς ἔχει , τὸ ζητεῖν τὰ παραλελειμμένα καὶ νομοθετεῖν ταῖς μοναρχίαις ·
οἱ μὲν γὰρ τοὺς ἰδιώτας παιδεύοντες ἐκείνους μόνον ὠφελοῦσιν ·
εἰ δέ τις τοὺς κρατοῦντας τοῦ πλήθους ἐπ ἀρετὴν προτρέψειεν , ἀμφοτέρους ἂν ὀνήσειε , καὶ τοὺς τὰς δυναστείας ἔχοντας καὶ τοὺς ὑπ αὐτοῖς ὄντας ·
τοῖς μὲν γὰρ ἂν τὰς ἀρχὰς ἀσφαλεστέρας , τοῖς δὲ τὰς πολιτείας πραοτέρας ποιήσειεν 0 .
πρῶτον μὲν οὖν σκεπτέον τί τῶν βασιλευόντων ἔργον ἐστίν ·
ἂν γὰρ ἐν κεφαλαίοις τὴν δύναμιν ὅλου τοῦ πράγματος καλῶς περιλάβωμεν , ἐνταῦθ ἀποβλέποντες ἄμεινον καὶ περὶ τῶν μερῶν ἐροῦμεν .
οἶμαι δὴ πάντας ἂν ὁμολογῆσαι προσήκειν αὐτοῖς πόλιν δυστυχοῦσαν παῦσαι καὶ καλῶς πράττουσαν διαφυλάξαι καὶ μεγάλην ἐκ μικρᾶς ποιῆσαι ·
τὰ γὰρ ἄλλα τὰ συμπίπτοντα κατὰ τὴν ἡμέραν ἑκάστην τούτων ἕνεκα πρακτέον ἐστί .
καὶ μὴν ἐκεῖνό γε φανερόν , ὅτι δεῖ τοὺς ταῦτα δυνησομένους καὶ περὶ τηλικούτων βουλευομένους μὴ ῥᾳθυμεῖν μη δ ἀμελεῖν , ἀλλὰ σκοπεῖν ὅπως φρονιμώτερον διακείσονται τῶν ἄλλων 0 ·
δέδεικται γὰρ ὅτι τοιαύτας τὰς βασιλείας ἕξουσιν , οἵας ἂν τὰς ἑαυτῶν γνώμας παρασκευάσωσιν .
ὥστε οὐδενὶ τῶν ἀσκητῶν οὕτω προσήκει τὸ σῶμα γυμνάζειν , ὡς τοῖς βασιλεῦσι τὴν ψυχὴν τὴν ἑαυτῶν 0 ·
ἅπασαι γὰρ αἱ πανηγύρεις οὐδὲν μέρος τιθέασιν τούτων τῶν ἄθλων , περὶ ὧν ὑμεῖς καθ ἑκάστην τὴν ἡμέραν ἀγωνίζεσθε .
ὧν ἐνθυμούμενον χρὴ προσέχειν τὸν νοῦν , ὅπως ὅσον περ ταῖς τιμαῖς τῶν ἄλλων προέχεις , τοσοῦτον καὶ ταῖς ἀρεταῖς αὐτῶν διοίσεις .
καὶ μὴ νόμιζε τὴν ἐπιμέλειαν ἐν μὲν τοῖς ἄλλοις πράγμασι χρησίμην εἶναι , πρὸς δὲ τὸ βελτίους ἡμᾶς καὶ φρονιμωτέρους γίγνεσθαι μηδεμίαν δύναμιν ἔχειν ·
μη δὲ καταγνῷς τῶν ἀνθρώπων τοσαύτην δυστυχίαν , ὡς περὶ μὲν τὰ θηρία τέχνας εὑρήκαμεν αἷς αὐτῶν τὰς ψυχὰς ἡμεροῦμεν καὶ πλείονος ἀξίας ποιοῦμεν , ἡμᾶς δ αὐτοὺς οὐδὲν ἂν πρὸς ἀρετὴν ὠφελήσαιμεν .